ट्विटर पर एक पोस्ट जारी कर विशाल ने इस बात का खुलासा किया है. विशाल लिखते हैं, "बिग बॉस के अंदर कोई व्यक्ति है जो मुझे अपना रिश्तेदार बता रहे हैं. मैंने इसे चेक किया और पता चला कि वह काफी दूर के रिश्तेदार हैं. मैं उन्हें नहीं जानता. उन्होंने मुझे टेक्स्ट भी किया था, वह काम मांग रहे थे. उन्होंने कई बार मुझसे इस बारे में बात करने की कोशिश की. लेकिन सिर्फ सरनेम एक सा होने से काम ऐसे नहीं मिलता. अगर वह मेरे पिता के 'मरे हुए भाई' (जैसे की वह कहते हैं) होते भी तो भी मैं उन्हें काम नहीं देता. उन्हें मेहनत के दम पर यहां तक आना होगा और अपने लिए खुद जगह बनानी होगी. मैं बता दूं मेरा कोई भाई नहीं है. यह क्लियर है कि मैं इन्हें नहीं जानता."